Tarybos reglamentas (EEB) Nr. 3795/85
1985 m. gruodžio 20 d.
dėl Ispanijos ir Portugalijos stojimo suderinantis Reglamentą (EEB) Nr. 1674/72, nustatantį pagalbos už sėklą skyrimo ir finansavimo bendrąsias taisykles
EUROPOS BENDRIJŲ TARYBA,
atsižvelgdama į Ispanijos ir Portugalijos stojimo sutartį, ypač į jos 396 straipsnį,
atsižvelgdama į Komisijos pasiūlymą,
kadangi dėl Ispanijos ir Portugalijos stojimo pagal Stojimo akto 396 straipsnį turėtų būti suderintas Reglamentas (EEB) Nr. 1674/72 [1] su paskutiniais pakeitimais, padarytais Reglamentu (EEB) Nr. 1659/81 [2];
kadangi pagal Ispanijos ir Portugalijos stojimo sutarties 2 straipsnio 3 dalį Bendrijos institucijos prieš stojimą gali priimti Stojimo akto 396 straipsnyje nurodytas priemones,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1674/72 1 straipsnis papildomas šia dalimi:
"3. Tol, kol galioja Stojimo akto 344 straipsnio 1 dalyje nurodytos leidžiančios nukrypti nuostatos, pagalba taip pat teikiama elitinei ir sertifikuotai Portugalijoje išaugintai sėklai, kurios atžvilgiu laikantis šios sutarties 344 straipsnio 3 dalies priimamas sprendimas."
2 straipsnis
Šis reglamentas įsigalioja 1986 m. kovo 1 d. įsigaliojus Ispanijos ir Portugalijos stojimo sutarčiai.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. gruodžio 20 d.